b'\n_START_ARTICLE_\nV deveti de\xc5\xbeeli\n_START_SECTION_\nAnaliza pravljice\n_START_PARAGRAPH_\nGlavna knji\xc5\xbeevna oseba te pripovedi je ribi\xc4\x8dev sin, ki je kasneje omenjen kot mladeni\xc4\x8d. Stranske knji\xc5\xbeevne osebe pa so ribi\xc4\x8d, tovari\xc5\xa1i, zelen mo\xc5\xbei\xc4\x8dek, razbojniki, grajska gospodi\xc4\x8dna, zaljubljena av\xc5\xa1a, stare\xc5\xa1ina, \xc5\xbeupnik in \xc5\xbeenin._NEWLINE_Knji\xc5\xbeevni \xc4\x8das je neopredeljen, prostor oz. kraj dogajanja je v za\xc4\x8detku nekje ob morju, kasneje pa v rajski de\xc5\xbeeli._NEWLINE_V pripovedi je so mnogokrat omenjena pravlji\xc4\x8dna \xc5\xa1tevila:_NEWLINE_\xe2\x88\x99 3 \xe2\x80\x93 v treh dneh, tri cente rib, tretji dan, treh stra\xc5\xa1nih razbojnikov, tretjo no\xc4\x8d, malo manj kot tri leta, tri dni_NEWLINE_\xe2\x88\x99 9 \xe2\x80\x93 v deveti de\xc5\xbeeli_NEWLINE_\xe2\x88\x99 100 \xe2\x80\x93 sto klafter_NEWLINE_Prisotne so stvari s \xc4\x8dlove\xc5\xa1kimi lastnostmi:_NEWLINE_\xe2\x88\x99 sonce, ki govori (A sonce pravi, da sicer obseva res vso zemljo, a so na zemlji globeli in tako skriti kraji, da ne more prodreti vanje.)_NEWLINE_\xe2\x88\x99 luna, ki govori (Prav tako mu odgovori luna.)_NEWLINE_\xe2\x88\x99 veter, ki govori (Veter pa, ki preveje vse, \xc5\xa1e tako skrite kraje, mu pove zanjo.)_NEWLINE_V pripovedi lahko najdemo zna\xc4\x8dilne ukrasne pridevnike:_NEWLINE_\xe2\x88\x99 rajsko de\xc5\xbeelo \xe2\x88\x99 temni no\xc4\x8di \xe2\x88\x99 samotne ko\xc4\x8de \xe2\x88\x99 stra\xc5\xa1nih razbojnikov \xe2\x88\x99 \xc4\x8dudovito lepi pti\xc4\x8dki \xe2\x88\x99 \xc4\x8dudovito lepega gradu \xe2\x88\x99 \xc4\x8dudovito lepa deklica \xe2\x88\x99 zakleta \xe2\x88\x99 \xc4\x8dudodelni prstan_NEWLINE_Analiza pripovedi po Vladimiru Proppu:_NEWLINE_Nekdo junaka nekam po\xc5\xa1lje \xe2\x80\x93 Junaka neposredno nekam napotijo. Odpravi se po danem ukazu. Zeleni mo\xc5\xbei\xc4\x8dek mladeni\xc4\x8du uka\xc5\xbee naj si poi\xc5\xa1\xc4\x8de rajsko de\xc5\xbeelo._NEWLINE_Junak zapusti dom \xe2\x80\x93 Junak se odpravi z namenom, da bi nekaj na\xc5\xa1el. Na poti ga \xc4\x8dakajo razli\xc4\x8dne prigode. Dogajanje se razvija naprej, pride do zapleta pravljice. V pravljico vstopi nov lik. Mladeni\xc4\x8d se odpravi na pot z namenom, da bi na\xc5\xa1el rajsko de\xc5\xbeelo. Med potjo pride v roke razbojnikom._NEWLINE_Junak prejme \xc4\x8dude\xc5\xbeno sredstvo \xe2\x80\x93 Junak prejme predmete, ki imajo \xc4\x8dude\xc5\xbeno lastnost. Junak te predmete ukrade. Mladeni\xc4\x8d razbojnikom ukrade predmete s \xc4\x8dude\xc5\xbeno mo\xc4\x8djo._NEWLINE_Junaka nekdo privede na kraj \xe2\x80\x93 Junaku nekdo poka\xc5\xbee pot. Mladeni\xc4\x8du veter pove, kje lahko najde rajsko de\xc5\xbeelo._NEWLINE_Premostitev prvotne nesre\xc4\x8de \xe2\x80\x93 Za\xc4\x8daran je spet od\xc4\x8daran. Mladeni\xc4\x8d s poljubom od\xc4\x8dara zakleto grajsko gospodi\xc4\x8dno._NEWLINE_Junaka zaznamujejo \xe2\x80\x93 Junak dobi prstan. Grajska gospodi\xc4\x8dna mladeni\xc4\x8du podari \xc4\x8dudodelni prstan._NEWLINE_Junak se poro\xc4\x8di \xe2\x80\x93 Junak se poro\xc4\x8di in dobi nevesto. S tem se pravljica kon\xc4\x8da. Mladeni\xc4\x8d se poro\xc4\x8di z grajsko gospodi\xc4\x8dno in tako se pripoved sre\xc4\x8dno kon\xc4\x8da.\n_START_SECTION_\nInterpretacija dela\n_START_PARAGRAPH_\nPripoved V deveti de\xc5\xbeeli je zanimiva in pou\xc4\x8dna pripoved, saj se zaklju\xc4\x8di s pou\xc4\x8dnim komentarjem pripovedovalca, ki izstopi iz orisa pripovedi kot samosvoja \xc5\xa1egava osebnost._NEWLINE_Ob globljem razumevanju pripovedi pa se pojavijo nekatere nejasnosti. Zgodba se za\xc4\x8dne z o\xc4\x8detom, ki je kmalu dobil sina. Njegove matere ni omenjene, tudi kasneje ne. Postavi se nam vpra\xc5\xa1anje, ali je mati sploh \xc5\xbeiva ali le preprosto ni omenjena. Vloga \xc5\xbeenske nasploh je v pripovedi precej zanemarjena. Glavni knji\xc5\xbeni liki so mo\xc5\xa1ki: ribi\xc4\x8d, mladeni\xc4\x8d, zelen mo\xc5\xbei\xc4\x8dek. \xc5\xbdenska se pojavi le dvakrat. V prvem primeru je \xc5\xbeenska av\xc5\xa1a, ki se zaljubi v mladeni\xc4\x8da in mu poleg tega ukrade \xc4\x8dudodelni prstan. Prikazana je precej slab\xc5\xa1alno. V drugem primeru pa je \xc5\xbeenska lepa grajska gospodi\xc4\x8dna. Ta je sicer predstavljena v svetlej\xc5\xa1i lu\xc4\x8di, vendar jo zatemni njen nastanek. Grajska gospodi\xc4\x8dna je namre\xc4\x8d bila prvotno ka\xc4\x8da, ki pa velja za precej neljubo \xc5\xbeival. Manjkajo\xc4\x8da \xc5\xbeenska vloga ne zmoti samo odraslega bralca, ampak lahko pri branju zmoti tudi otroka, ki pogre\xc5\xa1a \xc5\xbeensko vlogo, vlogo matere, katere prisotnost bi predstavljala celotno dru\xc5\xbeino._NEWLINE_V pripovedi je zanimiv lik ribi\xc4\x8devega sina, ki se rodi z \xc5\xbealostno usodo, da mora pri svojih dvajsetih letih zapustiti dom in oditi z zelenim mo\xc5\xbei\xc4\x8dkom. Pri\xc4\x8dakovali bi lahko, da se bo sin upiral svoji usodi, da se bo upiral o\xc4\x8detu, ki ga je popeljal do zelenega mo\xc5\xbei\xc4\x8dka. Vendar ne. Mladeni\xc4\x8d se ni prav ni\xc4\x8d upiral. \xc5\xa0e tola\xc5\xbeil je o\xc4\x8deta, da se bo vse sre\xc4\x8dno kon\xc4\x8dalo in naj se nikar ne boji zanj. Kot da bi vedel, da ga \xc4\x8daka sre\xc4\x8den konec v rajski de\xc5\xbeeli._NEWLINE_Pripoved se kon\xc4\x8da s sre\xc4\x8dnim koncem. Kljub vsem preprekam in te\xc5\xbeavam na poti pride mladeni\xc4\x8d v rajsko de\xc5\xbeelo, kjer se poro\xc4\x8di s samo grajsko gospodi\xc4\x8dno._NEWLINE_Nauk zgodbe bi bil lahko tak: Kljub \xc5\xbealostni usodi ni vredno obupati in vre\xc4\x8di pu\xc5\xa1ke v koruzo, saj se lahko \xc5\xa1e tako slaba stvar izka\xc5\xbee za zelo dobro. Potrebno je le iti v svet pogumno in s pokon\xc4\x8dno glavo. Potrebno je le malo sre\xc4\x8de in iznajdljivosti, da lahko pridemo do svoje rajske de\xc5\xbeele.\n_START_SECTION_\nMotivno-tematske povezave\n_START_PARAGRAPH_\nMotiv devete de\xc5\xbeele: Deveta de\xc5\xbeela, Smrk v deveti de\xc5\xbeeli, Alica v \xc4\x8dude\xc5\xbeni de\xc5\xbeeli_NEWLINE_Motiv sina: O treh sinovih, Deseti brat_NEWLINE_Motiv ka\xc4\x8de in njene preobrazbe: \xc5\xbdabji kralj'